રાજ્યના આઇએએસ-આઇપીએસ અધિકારીઓ પોતાના ભવિષ્ય અંગે ચિંતિત છે. કયા વિભાગમાં પોસ્ટિંગ મળશે. સિનિયર અધિકારીઓ સાથે ફાવશે કે કેમ, પરિવારજનોની સમસ્યા જેવા અનેક પ્રશ્નોને લઇને તેઓ જ્યોતિષના શરણે જતાં હોય છે. એક ઉચ્ચ અધિકારીના જણાવ્યા પ્રમાણે અધિકારીઓ કોઇ ને કોઇ સમયે જ્યોતિષીને પોતાનું ભવિષ્ય બતાવી રહ્યા છે. થોડા દિવસ પહેલાં જ એક આઇએએસ અધિકારીની ચેમ્બરમાં એક જ્યોતિષ નજરે પડ્યા હતા. આ જ્યોતિષે અધિકારીને તાકીદે રાહુના નંગની વીંટી વિધિ કરાવીને પહેરવાની સલાહ આપતાં આવનાર સમયમાં રાહુદશાને કારણે ન ગમતા વિભાગમાં બદલી થવાની શક્યતા બતાવી છે. આ ઉચ્ચ અધિકારીએ જ્યોતિષીની સલાહ પણ માનીને રાહુની વીંટી પહેરવાની શરૃઆત કરી દીધી છે.